Gewoontes - Veranderinge is nie maklik nie, maar dit is ook nie onmoontlik nie. Deur 'n paar klein gewoontes aan te leer, kan jy die beeld wat jy vandag van jouself het verander, en kan jy groei tot die persoon wat jy môre wil wees. Hierdie Life.Church Leesplan neem jou deur die Skrif om jou te leer om goeie, daaglikse gewoontes te kweek wat blywend is.
Ons wil almal goeie daaglikse gewoontes vorm. Maar in plaas daarvan doen ons dinge soos om laat te slaap, laat te werk, laat huis toe te gaan, op ons kinders te skree, om "nog net enetjie" te eet of te drink en ons e-posse in die bed te lees.
Hoe begin ons dus om slegte gewoontes te breek en goeie gewoontes te vorm? Is daar nie net 'n eenvoudige "drie-stap-plan" wat my sal vrymaak nie? Nie regtig nie. Maar daar is hoop en God se Woord is vol daarvan.
Pastoor Craig Groeschel van Life.Church sê, een van die grootste redes waarom mense nie goeie gewoontes hou en slegte gewoontes breek nie, is omdat ons verwronge identiteit ons sukses saboteer. Kom ons gaan soek na 'n beter manier om gewoontes te vorm en te breek. 'n Gesonde identiteit is die eerste vereiste.
Dikwels, as ons gereed is om iets nuuts te begin of van 'n slegte gewoonte ontslae te raak, maak ons 'n plan op grond van wat ons doen. In plaas daarvan moet ons begin met doelwitte wat gebaseer is op wie ons God is en wie ons wil wees. Deur te sê: "Ek gaan 'n marathon hardloop," is gebaseer op wat jy wil doen. Deur te sê: "Ek is wonderbaarlik geskep en deur God se krag wil ek 'n drawwer word," is gebaseer op wie God is en wie jy wil word. Dit is 'n identiteitsgebaseerde doelwit. Ons moet wie voor doen plaas.
Identiteitsdoelwitte is een aspek van die ontdekkingsproses van 'n gesonde identiteit. Die volgende bietjie vryheid kom wanneer jy in die verlede se seer delf: leuens wat jy geglo het, onvergewensgesindheid, foute en lewensituasies wat kon meebring dat jy glo in 'n weergawe van jouself wat dalk nie is wat God jou gemaak het nie. Soos jy die leuens ontdek, sal jy hulle met God se waarheid uit Sy Woord wil vervang. 'n Gesonde identiteit wat gebaseer is op wat God van jou sê, is die basis van die proses om slegte gewoontes te breek en goeies te vorm.
Bv.: te veel van ons het 'n leuen geglo soos: "Ek sal altyd so wees." Dit is 'n identiteitsgebaseerde vrees wat 'n identiteitsgebaseerde waarheid nodig het, soos: "Die Gees van God het my nie lafhartig gemaak nie. Hy het my krag, liefde en selfbeheersing gegee!" Wat is sommige van jou identiteitsgebaseerde leuens wat jy met God se waarheid kan vervang?
Bid: God, watter gewoontes moet ek breek? Wat is sommige dieper dele van my identiteit wat tot hierdie gewoontes kan lei? Heilige Gees, ek het U krag nodig om hierdie veranderinge te maak. Amen!